চট্টগ্রামে ভিন্ন ধারার রেস্তোরা প্রতিষ্ঠার পথিকৃৎ মনজুরুল হক পেয়েছেন ইউসুফ চৌধুরী সম্মাননা ২০১৭। এই উদ্যোক্তা এরই মধ্যে প্রতিষ্ঠা করেছেন বারকোড ক্যাফে, বারগুইচ টাউন ক্যাফে, মেজ্জান হাইলে আইয়্যুন, বীর চট্টলা, বারকোড জিইসি, বারকোড মেরিনা ক্যাপেল্লা, দোসা লাভার্স। ইতিমধ্যে চট্টগ্রামের গন্ডি পেরিয়ে বারকোডের দুইটি শাখা সফলভাবে চালু হয়েছে ঢাকার বনানী এবং গুলশানে। চট্টগ্রামে ঐতিহ্যবাহী মেজবান, বিয়ের খাওয়া প্রভৃতিকে সবসময়ের জন্য উন্মুক্ত রাখা এবং চট্টগ্রামে রেস্তোরা সংস্কৃতির ভিন্নধর্মী প্রসারের প্রচেষ্টা নিয়ে এই কাজ শুরু করেছেন বলে তিনি জানান। তার কারণে ইতিমধ্যে চট্টগ্রামে এক ঝাঁক তরুণ খাবারের উদ্যোক্তার আবিভাব হয়েছে।